b'\n_START_ARTICLE_\nPovlja\n_START_SECTION_\nGeografija\n_START_PARAGRAPH_\nPovlja je manj\xc5\xa1e naselje v istoimenskem zelo raz\xc4\x8dlenjenem zalivu na severovzhoni obali otoka, v katerem so \xc5\xa1tevilni zaliv\xc4\x8dki s slikovitimi pla\xc5\xbeami (Travana, Smokvica, Ti\xc4\x8dja luka Tatinja in druge). Kraj je z lokalno cesto povezan z ob\xc4\x8dinskim sredi\xc5\xa1\xc4\x8dem._NEWLINE_Dvokraki zaliv, v katerem je v vzhodnem kraku naselje s pristanom in manj\xc5\xa1im pomolom, pri katerem je morje globoko do 3 m. Na nasprotni obali je \xc5\xa1e en manj\xc5\xa1i pomol z globino morja do 1 m. Ta krak je odprt za severne vetrove. Zahodni krak zaliva je odprt za severozahodne vetrove. V njem je sidri\xc5\xa1\xc4\x8de, globina morja pa je tu do 10 m.\n_START_SECTION_\nZgodovina\n_START_PARAGRAPH_\nNa predelu \xc5\xbdalo so vidni ostanki zidov iz rimske dobe. V sredi\xc5\xa1\xc4\x8du naselja je deloma ohranjena starokr\xc5\xa1\xc4\x8danska bazilika postavljena med 5-tim in 6-tim stoletjem. Ohranjena osemkotna krstilnica s kupolo iz istega obdobja je sestavni del \xc5\xbeupnjiske cerkve sv. Ivana in je edini tovrstni ohranjeni objekt na Hrva\xc5\xa1kem. V krstilnici so ohranjene freske iz istega obdobja. Kasneje so benediktinci ob opu\xc5\xa1\xc4\x8deni cerkvi v 10. stoletju postavili samostan, ki je bil leta 1145 poru\xc5\xa1en in 1184 obnovljen. V 18. in 19. stoletju so k cerkvi sv. Ivana dogradili ve\xc4\x8d ladij in kapelic. Pri cerkvi stoji visok stolp postavljen za obrambo pred tur\xc5\xa1kimi napadi.'